CELEX: 62011TN0541
Language: bg
Date: 2011-10-10 00:00:00
Title: Дело T-541/11: Жалба, подадена на 10 октомври 2011 г. — Fundação Calouste Gulbenkian/СХВП — Gulbenkian (GULBENKIAN)

10.12.2011   
            
            
               BG
            
            
               Официален вестник на Европейския съюз
            
            
               C 362/20
            
         Жалба, подадена на 10 октомври 2011 г. — Fundação Calouste Gulbenkian/СХВП — Gulbenkian (GULBENKIAN)
   (Дело T-541/11)
   2011/C 362/31
   Език на жалбата: английски
   
      Страни
   
   
      Жалбоподател: Fundação Calouste Gulbenkian (Лисабон, Португалия) (представители: G. Marín Raigal, P. López Ronda и G. Macias Bonilla, lawyers)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Micael Gulbenkian (Oeiras, Португалия)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението на втори апелативен състав на Службата за хармонизация във вътрешния пазар (марки, дизайни и модели) от 15 юли 2011 г. по дело R 1436/2010-2,
            
         
               —
            
            
               да разгледа и вземе под внимание документите, представени в хода на производството по възражение и по обжалване пред Службата за хармонизация във вътрешния пазар (марки, дизайни и модели) относно репутацията на по-ранната марка, или да разпореди на ответника да издаде ново решение при съобразяване на споменатите документи,
            
         
               —
            
            
               да приеме изцяло представеното от жалбоподателя възражение,
            
         
               —
            
            
               да разпореди на Службата за хармонизация във вътрешния пазар (марки, дизайни и модели) окончателно и изцяло да отхвърли оспорената заявка № 4724647 за регистрация на словната марка „GULBENKIAN“ като марка на Общността за всички стоки и услуги от класове 4, 33, 35, 36, 37, 41, 42 и 44, за които е подадена заявката,
            
         
               —
            
            
               да осъди ответника да понесе разноските на жалбоподателя в настоящото производство и
            
         
               —
            
            
               да разпореди на встъпилата страна, ако тя се яви, да понесе разноските за настоящото производството, както и разноските на жалбоподателя в производствата (по възражение и обжалване) пред Службата.
            
         
      Правни основания и основни доводи
   
   
      Заявител на марката на Общността: Другата страна в производството пред апелативния състав
   
      Марка на Общността, предмет на спора: Словна марка „GULBENKIAN“, по-специално за стоки и услуги от класове 4, 33, 35, 36, 37 и 42 — Заявка за марка на Общността № 4724647
   
      Притежател на марката или знака, на която/който се прави позоваване в производството по възражение: Жалбоподателят
   
      Марка или знак, на която/който се прави позоваване в подкрепа на възражението: общоизвестната в Португалия марка „Fundação Calouste Gulbenkian“ за „изкуства (пластични изкуства и музика); благотворителност (развитие на здравеопазването и човека); наука (изследване и насърчаване); образование (подкрепа и развитие); технически и управленски услуги за петролната промишленост“; Наименование на дружество „Fundação Calouste Gulbenkian“, използвано за „изкуства (пластични изкуства и музика); благотворителност (развитие на здравеопазването и човека); наука (изследване и насърчаване); образование (подкрепа и развитие); технически и управленски услуги за петролната промишленост“; Графични знаци № 5 351 и № 5 352„Fundação Calouste Gulbenkian“, използвани за „изкуства (пластични изкуства и музика); благотворителност (развитие на здравеопазването и човека); наука (изследване и насърчаване); образование (подкрепа и развитие); технически и управленски услуги за петролната промишленост“.
   
      Решение на отдела по споровете: Отчасти приема възражението.
   
      Решение на апелативния състав: Отчасти отменя решението на отдела по споровете и отхвърля жалбата в останалата ѝ част.
   
      Изложени правни основания: Нарушение на член 8, параграф 1, буква б), на член 8, параграф 4 и на член 8, параграф 5 от Регламент № 207/2009 на Съвета и на приложимата съдебна практика, тъй като апелативният състав преценява неправилно различните фактори, които следва да се вземат предвид, когато се прави оценка на вероятността от объркване.